Jauni ginklai 2
Jauni ginklai 2 (angl. Young Guns II) – 1990 m. JAV sukurtas vesternas apie vieną garsiausių šalies nusikaltėlių Bilį Kidą ir yra 1988 m. pasirodžiusio filmo Jauni ginklai tęsinys. Juostoje pasakojama istorija yra paremta tikrais įvykiais, kuomet 90-metis „Brushy Bill“ Robertsas ėmė teigti esantis Bilis Kidas, kuris nežuvo 1881 metais nuo Pato Gareto rankos, kaip sakoma oficialioje versijoje, ir po beveik 70 metų norintis papasakoti savo istoriją. Nors Robertso pasakojimas niekada nebuvo patvirtintas jokiais įrodymais, o jo istoriją atmetė daugelis istorikų ir net šeimos nariai, jo papasakota istorija nėra visiškai atmesta kaip pramanas. Filmas buvo nominuotas Oskarui geriausio muzikinio takelio kategorijoje.